Kichwa: Wafungwa wa Brazil wanabuni mitindo ya mavazi ndani ya gereza\nKwa kuzingatia jina la hapo juu la makala ya kuwaziwa, fikiria makala.\n
Uwanja wa gereza badala ulitumiwa kama jukwaa la maonyesho ya mavazi yenye rangi za kuvutia yaliyoshonwa na wafungwa.  

Wanamitindo wanaojivunia kazi yao na wabunifu wa nguo walifurika kando ya kuta za gereza kushuhudia kwa shauku  kazi ya kila mmoja wao . baadhi yao walikuwa ndio bado wanamalizia kazi zao za ubunifu wao wa mavazi ya kisasa. 

Kwa wabunifu ambao walivalia suruari za kaki na fulana nyeupe, nguo zao zilikuwa za kipekee na zilikuwa na rangi tofauti na kuta za gereza ambazo ni za rangi ya kijivu. 

Onyesho hili lisilo la kawaida ni sehemu mradi wa kuwarekebisha wafungwa kwa kuwafundisha ushonaji wa nguo  

Mradi huo umekuwa ukiendeshwa kwa miaka mitatu na ulibuniwa na mwanamitindo wa Brazil  Gustavo Silvestre.

Wafungwa wanaojiunga na mpango huo  wanapunguziwa vifungo vyao kwa siku moja kila baada ya saa 12  ya kukamilisha kozi yao.

Baadhi ya wafungwa wanahudumu vifungo gerezani baada ya kupatikana na makosa kama vile ya ulanguzi wa dawa za kulevya  na wizi wa kimabavu.

Mmoja wao Felipe Santos da Silva aliliambia shirika la habari la Ufaransa kuwa kushona nguo kutokana na uzi wa sweta kunamfanya "atulie, pia ilimsaida kuachana na uraibu wa kuvuta sigara na kutumia mihadarati".

 Mfungwa mwingineFidelison Borges, 41 alisema hafla hiyo ilimsaidia kupata uwezo wa kujiamini.

"Nilijivunia kuona watu wakitumia mapambo yangu wakati wa hafla hiyo na cha kujivunia zaidi ni jinsi baadhi ya watu walivyopendezwa na mapambo hayo," alisema mfungwa huyo t. 

 Picha zote zina hati miliki.